CELEX: 62012CB0418
Language: sk
Date: 2013-05-07 00:00:00
Title: Vec C-418/12 P: Uznesenie Súdneho dvora (deviata komora) zo 7. mája 2013 — TME SpA — Termomeccanica Ecologia/Európska komisia (Odvolanie — Verejné obstarávanie služieb — Verejné obstarávanie týkajúce sa reštrukturalizácie čističky odpadových vôd v Bukurešti, kofinancovanej zo štrukturálnych fondov ISPA — Údajne protiprávne rozhodnutie rumunských orgánov o zamietnutí ponuky predloženej odvolateľkou — Odmietnutie Komisie začať konanie o porušení alebo o finančnej úprave proti Rumunsku)

3.8.2013   
            
            
               SK
            
            
               Úradný vestník Európskej únie
            
            
               C 225/51
            
         Uznesenie Súdneho dvora (deviata komora) zo 7. mája 2013 — TME SpA — Termomeccanica Ecologia/Európska komisia
   (Vec C-418/12 P) (1)
   
   (Odvolanie - Verejné obstarávanie služieb - Verejné obstarávanie týkajúce sa reštrukturalizácie čističky odpadových vôd v Bukurešti, kofinancovanej zo štrukturálnych fondov ISPA - Údajne protiprávne rozhodnutie rumunských orgánov o zamietnutí ponuky predloženej odvolateľkou - Odmietnutie Komisie začať konanie o porušení alebo o finančnej úprave proti Rumunsku)
   2013/C 225/90
   Jazyk konania: taliančina
   
      Účastníci konania
   
   
      Odvolateľka: TME SpA — Termomeccanica Ecologia (v zastúpení: C. Malinconico a A. Gigliola, avvocati)
   
      Ďalší účastník konania: Európska komisia (v zastúpení: A. Aresu a P. van Nuffel, splnomocnení zástupcovia)
   
      Predmet veci
   
   Odvolanie podané proti uzneseniu Všeobecného súdu (tretia komora) zo 4. júla 2012, TME/Európska komisia (T-329/11), ktorým Všeobecný súd zamietol ako zjavne neprípustný jednak návrh na zrušenie listu Komisie z 20. apríla 2011, ktorého predmetom bola sťažnosť spoločnosti TME týkajúca sa porušenia práva Európskej únie zo strany Rumunska v rámci projektu „Bucharest Wastewater Treatment Plant Rehabilitation: Stage I ISPA 2004/RO/16/P/PE/003-03“, ktorý sa týkal reštrukturalizácie čističky odpadových vôd v Bukurešti, a jednak návrh na náhradu škody — Nesprávne posúdenie predmetu žaloby — Praktický sprievodca postupmi zadávania zákaziek v rámci vonkajších akcií — Povinnosť Komisie vydať odôvodnené stanovisko v prípade nezrovnalostí alebo porušení v priebehu verejných obstarávaní
   
      Výrok
   
   
               1.
            
            
               Odvolanie sa zamieta.
            
         
               2.
            
            
               TME SpA — Termomeccanica Ecologia je povinná nahradiť trovy konania.
            
         
      (1)  Ú. v. EÚ C 373, 1.12.2012.